
Α Ν Α Κ Ο Ι Ν Ω Σ Η
Ανακοίνωση καταχώρισης στο Γενικό Εμπορικό Μητρώο στοιχείων της Εταιρείας Περιορισμένης Ευθύνης με την επωνυμία: «ΔΙΑΧΕΙΡΙΣΗ ΑΚΙΝΗΤΩΝ Ι. ΨΑΡΑΣ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και διακριτικό τίτλο «ΑΚΙΝΗΤΑ Ι. ΨΑΡΑ Ε.Π.Ε.»,  με  αριθμό  Γ.Ε.Μ.Η.  118 488 59 000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΧΙΟΥ

Την  10η Μαρτίου  2014   καταχωρήθηκε στο Γενικό Εμπορικό  Μητρώο (Γ.Ε.ΜΗ.) δια της Υπηρεσίας  ΓΕΜΗ του Επιμελητηρίου Χίου, με ΚΑΚ 166295,  η υπ’ αριθμ. 44.947/19-02-2014 πράξη της συμβολαιογράφου Χίου Στυλιανής Νικολάου Κανάριου, συζ. Κωνσταντίνου Γανιάρη,  της Εταιρείας Περιορισμένης Ευθύνης με την επωνυμία «ΔΙΑΧΕΙΡΙΣΗ ΑΚΙΝΗΤΩΝ Ι. ΨΑΡΑΣ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και διακριτικό τίτλο «ΑΚΙΝΗΤΑ Ι. ΨΑΡΑ Ε.Π.Ε.», με την οποία, σύμφωνα με  το από 22-01-2014 πρακτικό της έκτακτης Γενικής Συνέλευσης των εταίρων, αποφασίζουν την τροποποίηση του  άρθρου 3 του καταστατικού. 

Έτσι το άρθρο 3 διαμορφώνεται ως εξής:

ΑΡΘΡΟ 3ο

Α) Σκοπός της εταιρείας είναι:
1. H αγορά,  η πώληση, η εκμίσθωση-μίσθωση, η ανέγερση ακινήτων για κάθε χρήση, η δι’ αντιπαροχής ανάληψη κατασκευής πολυώροφων οικοδομών, η ανάληψη κατασκευής κάθε είδους οικοδομών και γενικά η εκμετάλλευση ακινήτων.
2. Η αγορά οικημάτων, οικοπέδων, γηπέδων και γενικώς ακινήτων αξιών, με σκοπό την κατασκευή-βελτίωση-μετατροπή-επισκευή και εν γένει διαχείριση τους, για εκμετάλλευση, εκμίσθωση, χρηματοδοτική μίσθωση (LEASING), επένδυση ή και μεταπώληση. Για το σκοπό αυτό η εταιρεία θα π ροβαίνει σε αγορές, πωλήσεις, εκμισθώσεις, χρηματοδοτικές μισθώσεις (LEASING), ανταλλαγές, θα συμμετέχει σε διαγωνισμούς, πλειστηριασμούς, εκποιήσεις, θα συνάπτει συμβόλαια όλων των τύπων και γενικά θα συνάπτει όποιας μορφής σύμβαση που να σχετίζεται με την αγορά, πώληση, εκμίσθωση, χρηματοδοτική μίσθωση (LEASING), μετατροπή και εν γένει διαχείριση και εκμετάλλευση ακινήτων αξιών.
3. Η κατασκευή, ανέγερση, οικοδόμηση , διαρρύθμιση ή και μετατροπή οικοδομών και εν γένει οικοδομικών συγκροτημάτων μέχρι του τελικού σταδίου της κατασκευής, όπως και την επιδιόρθωση και αναπαλαίωση οικιών την διάνοιξη και κατασκευή οδών, πλατειών, τη διαμόρφωση ακάλυπτων χώρων και τις εν γένει εργασίες του τομέα των τεχνικών κατασκευών είτε απευθείας είτε με ανάθεση σε τρίτους, με σκοπό την οποιαδήποτε μορφή εκμετάλλευσης.
4. Η αγορά, η πώληση και η εκμετάλλευση κάθε είδους επιχειρήσεων.
5. Η ανέγερση τουριστικών μονάδων.
6. Η εκμίσθωση, η χρηματοδοτική μίσθωση (LEASING), επισκευή και εκμετάλλευση οικοπέδων, οικημάτων, ξενοδοχειακών μονάδων, επιπλωμένων διαμερισμάτων και κάθε είδους τουριστικών καταλυμάτων και εν γένει ακινήτων ιδιοκτησίας της εταιρείας ή τρίτων, οι οποίοι έχουν  αναθέσει στην εταιρεία τη διαχείρισή τους. Η διαμεσολάβηση για την αγορά, πώληση, ενοικίαση, επισκευή ακινήτων τρίτων καθ’ οιονδήποτε τρόπο.  Η αγορά, πώληση, ενοικίαση, η χρηματοδοτική μίσθωση (LEASING), επισκευή οιωνδήποτε ακινήτων αξιών προς επένδυση για λογαριασμό τρίτων.
7. Η ίδρυση, κατασκευή, λειτουργία και εκμετάλλευση ξενοδοχειακών μονάδων (ξενοδοχείων, ενοικιαζόμενων δωματίων και συναφών καταλυμάτων, σε όλες τις δυνατότητες τους εν γένει), καθώς και τουριστικών επιχειρήσεων οποιασδήποτε δυναμικότητας και κατηγορίας στο Νομό της Χίου ή οπουδήποτε αλλού, μέσα δε στα πλαίσια του σκοπού αυτού εντάσσεται  και η μετατροπή συγκροτήματος παραδοσιακών κατοικιών του Νομού Χίου σε ξενοδοχειακή μονάδα.
8. Οι αγοραπωλησίες ακινήτων στη Χίο ή οπουδήποτε αλλού στην Ελλάδα ή το εξωτερικό για την ανέγερση και εκμετάλλευση τουριστικών καταλυμάτων ή τουριστικών επιχειρήσεων στα πλαίσια των πιο πάνω αναφερόμενων σκοπών.
 9. Η ίδρυση, λειτουργία και εκμετάλλευση τουριστικών γραφείων, πρακτορείων με αντικείμενο τόσο την εξυπηρέτηση του εγχώριου  όσο και του παγκόσμιου τουρισμού, τη διοργάνωση εκδρομών, συνεδρίων. Η ίδρυση , λειτουργία και εκμετάλλευση κάθε είδους τουριστικής επιχείρησης προσφοράς υπηρεσιών στον τομέα του τουρισμού, όπως η διοργάνωση ταξιδιών, δημιουργία τουριστικών κατασκηνώσεων (camping), ενοικιάσεις σκαφών, αυτοκινήτων μοτοποδηλάτων καταλυμάτων, ενοικιάσεις δωματίων, μίσθωση ξενοδοχείων, διοργάνωση τοπικών εκδρομών, θαλάσσιων και χερσαίων περιηγήσεων και ξεναγήσεων, μίσθωση τουριστικών λεωφορείων και γενιά κάθε είδους δραστηριότητα στον τομέα παροχής τουριστικών υπηρεσιών στη Χίο ή Πανελλαδικά.  
10. Η ίδρυση, η λειτουργία και η εκμετάλλευση τουριστικών πρακτορείων, γραφείων ταξιδιών, γραφείων εκδόσεως εισιτηρίων κ.λ.π.
11. Η αγορά, η μίσθωση-εκμίσθωση, η εμπορία και η εκμετάλλευση με κάθε τρόπο τουριστικών σκαφών και σκαφών αναψυχής.
12. Η αγορά, η μίσθωση-εκμίσθωση αυτοκινήτων, η ίδρυση και η εκμετάλλευση γραφείου ενοικιάσεως αυτοκινήτων.
13. Η αγορά, η εκμίσθωση-μίσθωση και γενικά η εκμετάλλευση αγροτουριστικών μονάδων ή αγροτικών εκτάσεων, η καλλιέργεια τέτοιων εκτάσεων και η εμπορία της παραγωγής αυτών, καθώς και η κάθε είδους εκμετάλλευση αγροικιών, γεωργικών εκτάσεων, αμπελιών, οινοποιητικών μονάδων και λοιπών αγροτικών εκμεταλλεύσεων.
14.  Η ίδρυση, λειτουργία και εκμετάλλευση κάθε είδους επιχείρησης προσφοράς υπηρεσιών στον τομέα της εστιάσεως, διατροφής, αθλήσεως και ψυχαγωγίας εν γένει, όπως καφετέρια – καφέ μπαρ (πώλησης αναψυκτικών, ποτών και εμφιαλωμένων νερών), εστιατόριο, καταστήματα παροχής υπηρεσιών διαδικτύου (internet café), καταστήματα πώλησης ειδών δώρων, λιανικής πώλησης, ψιλικών ειδών , ειδών λαϊκής τέχνης, καπνοβιομηχανικών προϊόντων και αγροτικών προϊόντων, καταστήματος τουριστικών ειδών, ντισκοτέκ, μπαρ, καζίνο και οποιοδήποτε άλλου συναφούς καταστήματος είτε στην έδρα της εταιρείας, είτε οπουδήποτε αλλού στο Νομό Χίου ή στην υπόλοιπη Ελλάδα και το εξωτερικό.
15. Η κατάρτιση ή η συμμετοχή σε επενδυτικά, επιδοτούμενα ή μη, από δημόσιους ή ιδιωτικούς φορείς, προγράμματα και η εκτέλεσή τους, είτε απευθείας είτε με ανάθεση σε τρίτους προς ίδιο σκοπό ή και για λογαριασμό τρίτων, με τελικό σκοπό την ολοκληρωμένη απόδοση της επένδυσης με αντιπαροχή, πώληση ή εκμετάλλευση –χρήση ακινήτων ή όχι αξιών.
16. Η αντιπροσώπευση, πρακτόρευση ή εκπροσώπηση με κάθε νόμιμο τρόπο εταιρειών που εδρεύουν στη Χίο, την υπόλοιπη Ελλάδα ή το εξωτερικό.
17. Γενικά η ενασχόληση με κάθε νόμιμο τρόπο με τις επιχειρήσεις που έχουν σχέση με την εκμετάλλευση ακινήτων και γενικά με εμπορικές επιχειρήσεις.
18. Η συμμετοχή της εταιρείας σε άλλες επιχειρήσεις με παρόμοιο ή συναφή σκοπό ανεξάρτητα από τη νομική τους μορφή, η απορρόφηση ή συγχώνευση της ή η ίδρυση θυγατρικών εταιριών κάθε νομικής μορφής, καθώς και η συνεργασία με οποιοδήποτε φυσικό ή νομικό πρόσωπο, Νομαρχιακή Αυτοδιοίκηση , Ο.Τ.Α., Δημόσιο , κ.λ.π. με στόχο την τουριστική ανάπτυξη του Νομού της Χίου και την οικονομική ανάπτυξη της χώρας γενικότερα.
 
 Β) Η εταιρεία μπορεί να συμμετέχει προς το σκοπό αυτό στην ίδρυση κάθε είδους νομικών προσώπων, σε κοινοπραξίες και σε οποιεσδήποτε συναφείς επιχειρήσεις και να συνεργάζεται με φυσικά ή νομικά πρόσωπα, που επιδιώκουν σκοπούς όμοιους ή συναφείς.
Επίσης, η εταιρεία μπορεί να προβαίνει στην απόκτηση ακινήτων για την εγκατάσταση, τις ανάγκες και την ανάπτυξη της εν γένει επιχειρηματικής της δραστηριότητας.
 
Γ) Για την επίτευξη του σκοπού της  εταιρεία δύναται
1. Να συνεργάζεται με οποιοδήποτε φυσικό ή νομικό πρόσωπο με οποιοδήποτε τρόπο.
2. Να συμμετέχει σε οποιαδήποτε επιχείρηση ή εταιρεία οποιουδήποτε εταιρικού τύπου, με οποιοδήποτε ποσοστό.
3. Να δημιουργεί κατάλληλες εγκαταστάσεις, να ιδρύει να κατασκευάζει ή να μισθώνει τουριστικές μονάδες, αθλητικές εγκαταστάσεις, χώρους αναψυχής και γενικά κάθε είδους επιχείρηση στην οποία μπορεί να προσφέρονται υπηρεσίες ανάλογες με τους πιο πάνω αναφερόμενους σκοπούς της εταιρείας.
4. Να αγοράζει και να μισθώνει ακίνητα, εξοπλισμό και μεταφορικά μέσα, εγκαταστάσεις και να αγοράζει και πωλεί χρεόγραφα.
5. Να ιδρύει επιχειρήσεις – πρακτορεία ή καταστήματα οπουδήποτε εντός ή εκτός Ελλάδας, να μισθώνει ακίνητα, σκάφη ή αεροπλάνα.
6. Να αντιπροσωπεύει οποιαδήποτε επιχείρηση ημεδαπή ή αλλοδαπή με όμοιο ή παρεμφερή σκοπό.
7. Να παρέχει κάθε είδους εγγυήσεις σε τρίτους, φυσικά ή νομικά πρόσωπα, εταιρείες, επιχειρήσεις, οργανισμούς κ.λ.π., με τους οποίους η εταιρεία έχει συνεργασία ή συναλλαγές, με την επιφύλαξη του άρθρου 23 του Κ.Ν.2190/1920.
 
Δ) Το Διοικητικό Συμβούλιο της εταιρείας με απόφαση της μπορεί να επεκτείνει ή περιορίζει τους σκοπούς της εταιρείας στη διενέργεια και κάθε άλλης συναφούς εργασίας ή επιχειρήσεως, χωρίς τροποποίηση του παρόντος άρθρου.
 
Ε) Η Γενική Συνέλευση των μετόχων της εταιρείας με απόφαση της μπορεί να επεκτείνει ή περιορίζει τους σκοπούς της εταιρείας διά τροποποιήσεως του παρόντος άρθρου.
              Με Εντολή Προέδρου

                                                                                    Η Αναπλ. Προϊσταμένη

                                                                                     Καλλιόπη Μιχαλάκη

